# 4. Reto final. Que importante é a orde!

# Adiante co reto

O conferenciante que chega ao voso instituto para falar de desigualdades no mundo actual tiña planificado facelo ofrecendo exemplos de tres países: un desenvolvido (Noruega), outro en vías de desenvolvemento (India) e outro non desenvolvido (Níxer). Para cada un tiña unha carpeta cos seus datos, relativos á poboación, mundo urbano e laboral e indicadores de desenvolvemento.

Pero un tropezo.... e toda a información das carpetas cae ao chan e queda desordenada espallada polo corredor. Como vós acabades de ver xustamente estes aspectos, corredes a axudarlle a recoller as follas e colocar cada ficha na carpeta correcta. O problema é que as fichas non teñen o nome do país. Seredes quen de colocalas axeitadamente? A conferencia empeza en media hora!

Faino con xeito, porque unha vez rematada a tarefa deberedes explicar ao resto da clase os criterios empregados para clasificar as fichas por países.

## Audio

audio/mpeg

# Como nos organizamos?

Como non sobra o tempo e hai tres países, organizádevos en tres grupos. Cada grupo debe reunir todas as fichas dunha mesma carpeta:

-Carpeta A: datos de Noruega (exemplo de país desenvolvido)

-Carpeta B: datos de India (exemplo de país en vías de desenvolvmento)

-Carpeta C: datos de Níxer (exemplo de país non desenvolvido)

# Ficheiros anexos: fichas para ordenar

Materiais para desenvolver o reto en formato imprimible.

- Datos do reto en PDF (Abre nunha nova xanela) (Nova xanela)

# Como se avalía o noso reto?

Rúbrica do Reto: Que importante é a orde
| Excelente | Boa | Correcta | Negativa | Incorrecta | Nula
--- | --- | --- | --- | --- | --- | ---
1. Análise e interpretación dos datos | Interpreta todos os datos con precisión, establecendo relacións complexas e relevantes. (2.5) | Interpreta case todos os datos con precisión e relacións claras. (2) | Interpreta a maioría dos datos correctamente, aínda que con algunhas limitacións. (1.50) | Interpreta só algúns datos de forma parcial ou superficial. (1) | Comete erros importantes na interpretación dos datos. (0,5) | Non interpreta os datos ou faino incorrectamente. (0)
2. Clasificación e uso dos indicadores | A clasificación é totalmente coherente cos datos e os indicadores son empregados correctamente, con total comprensión do seu significado. (2.5) | Clasificación coherente, con pequenas inexactitudes. Emprega ben os indicadores, con boa comprensión. (2) | Clasificación maiormente axustada, con algúns erros. Usa a maioría dos indicadores con pequenos fallos. (1.50) | Clasificación con varios erros. Uso dos indicadores confuso ou incompleto. (1) | Clasificación pouco axustada ou confusa. Indicadores usados de forma limitada ou incorrecta. (0,5) | Non se realiza clasificación ou é incorrecta. Non emprega os indicadores ou faino de xeito erróneo. (0)
3. Xustificación e argumentación | Argumentación clara, sólida e ben fundamentada nos datos e indicadores. (2.5) | Argumentación clara e razoablemente fundamentada, aínda que mellorable en profundidade. (2) | Argumentación suficiente, con ideas relevantes pero algo limitadas. (1.50) | Argumentación pouco clara ou incompleta. (1) | Xustificación débil, sen base sólida nos datos. (0,5) | Sen xustificación ou moi deficiente. (0)
4. Presentación e traballo en grupo | Presentación moi clara, ben estruturada, sen erros e visualmente atractiva. Participación activa e equitativa de todo o grupo, con excelente organización. (2.5) | Presentación clara e organizada, con poucos erros. Boa colaboración e reparto xusto das tarefas. (2) | Presentación comprensible, aínda que con estrutura mellorable. Participación equilibrada, pero con pequenas dificultades. (1.50) | Presentación algo desorganizada ou con erros notables. Participación desigual e pouca coordinación. (1) | Presentación desorganizada e con erros frecuentes. Escasa colaboración e reparto deficiente das tarefas. (0,5) | Presentación moi desorganizada ou sen sentido. Non hai colaboración ou existen conflitos graves no grupo. (0)

Elaboración propia (proxecto cREAgal). Rúbrica do Reto: Que importante é a orde (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Valoración do traballo feito

Unha vez alcanzado o reto final, toca valorar o traballo realizado para conseguilo.

Cubrindo a fase 4 do teu diario de aprendizaxe serás consciente de todo o que conseguiches ata o de agora.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)