# 1.1. A polo reto

# A polo reto

Escorres e... desorganízase a información!

Un conferenciante chega ao instituto para falar sobre a xeografía da poboación, a xeografía urbana e das desigualdades e a cooperación.

Porén, oh má sorte!!!!, ao chegar á sala tropeza e cae con todas as fichas nas que trae a información para a conferencia.

## Lectura facilitada

Un conferenciante chega ao instituto para falar

sobre a xeografía da poboación,

sobre a xeografía urbana

e sobre desigualdades e a cooperación.

Ao chegar á sala, tropeza e cae con todas as fichas.

Desordéaselle a información.

# O voso reto

Para evitar que a charla se atrase, deberedes axudar ao conferenciante a recoller as fichas do chan e, sobre todo, a ordenalas correctamente no menor tempo posible.

As fichas están descolocadas e conteñen datos de diferentes países sobre cada un dos temas que se van tratar na charla.

Nunha táboa como a que segue, colocade cada un dos datos que aparecen nas fichas na cela correspondente.

| PAÍS DESENVOLVIDO | PAÍS EN DESENVOLVEMENTO | PAÍS NON DESENVOLVIDO
Pirámide de poboación: |  |  |
Taxa de natalidade: |  |  |
Taxa de mortalidade infantil: |  |  |
Porcentaxe de poboación maior de 65 anos: |  |  |
Texto de poboación: |  |  |
Imaxe: |  |  |
Texto cidade: |  |  |
Datos urbanos: |  |  |
IDH: |  |  |
Esperanza de vida: |  |  |
Porcentaxe de mulleres con emprego vulnerable: |  |  |
Porcentaxe de traballo infantil (7-14 anos): |  |  |
Médicos por cada mil habitantes: |  |  |

## Lectura facilitada

Para evitar que a charla se atrase,

os estudantes deben axudar ao conferenciante

a recoller as fichas do chan

e axudarlle a ordenalas.

# Que ides aprender completando o reto

- Comprender as causas das vagas migratorias actuais.
- Distinguir os diferentes modelos demográficos.
- Coñecer os movementos demográficos.
- Analizar e interpretar pirámides de poboación.
- Entender as causas do avellentamento demográfico.
- Recoñecer o papel da muller nos ciclos demográficos.
- Achegarse ao impacto das migracións na sociedade actual.
- Identificar os procesos de urbanización ocorridos ao longo da Historia.
- Analizar as causas do despoboamento rural.
- Comprender os principais problemas (ambientais e sociais) propios dos mundos rurais e urbanos.
- Entender os problemas das cidades como por exemplo a xentrificación ou a planificación urbana.
- Analizar os principais problemas do Terceiro Mundo.
- Identificar medidas que poidan contribuír á mellora da sociedade.
- Entender o papel da ONU e das ONGs e a importancia da cooperación internacional.
- Adoptar unha posición crítica fronte a postulados belicistas, xenófobos ou discriminatorios.
- Usar adecuadamente as ferramentas informáticas para o tratamento da información.
- Traballar en grupo de xeito organizado e efectivo.
- Seleccionar e xerarquizar a información.
- Expoñer o resultado do voso traballo.

## Audio

audio/mpeg

## Apoio visual

# Empeza o teu diario de aprendizaxe

Antes de seguir, respostade as actividades propostas na fase 1 do diario de aprendizaxe.

É moi importante que o cubras porque para aprender... hai que reflexionar!

Accede á plantilla a través do apartado diario de aprendizaxe e descárgao.

Lembra:

Pregunta ao teu profesor ou profesora se a encherás en papel ou no computador.
Se a enches no computador, non te esquezas de gardala no teu equipo cando a termines!
Ánimo, que o farás xenial!

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)