# 5. Case rematado e...que aprendiches

# Xa se ve o final. E...aprendiches moito?

Unha andaina pola xeografía humana

Durante as últimas semanas introducítesvos no mundo da xeografía humana: poboación, cidades e desigualdades e cooperación. Durante todo este traxecto acadastes coñecementos novos pero tamén, e o que é máis interesante, fostes quen de observar o mundo cunha mirada máis crítica e reflexiva.

Agora sabedes que o reparto da poboación polo planeta non é cousa do azar senón que detrás da aparición de baleiros demográficos ou dos formigueiros humanos hai razóns históricas, económicas, naturais... Descubristes como evolucionaron as cidades, como se organizan e tamén cales son os seus principais retos e como se enfrontan a eles. E, por riba de todo, tomastes conciencia das enormes, e crecentes desigualdades que existen no mundo e da grande importancia que a cooperación ten para poder artellar unhas sociedades máis xustas.

A realización do reto proposto foi unha clara mostra de todo o que fostes capaces de aprender aplicando os coñecementos teóricos adquiridos á práctica. Iso demostra a vosa capacidade, non só de aprender, senón tamén de interpretar o mundo no que vivides.

Cada pequeno paso dado pagou a pena. A xeografía non só é memorizar mapas, saber o nome de montes ou recitar os afluentes do Ebro pola dereita e pola esquerda, é entender como viven as persoas, cales son as súas dificultades e as súas esperanzas. Lembrade que para poder cambiar o mundo o primeiro que hai que dar a coñecelo.

Parabéns polo traballo ben feito! Seguide adiante cuestionando e aprendendo con curiosidade e compromiso.

Ánimo!

Seguidamente aparecen tres esquemas-resumo dos contidos vistos anteriormente. Preme sobre cada un para velos a maior tamaño.

## Esquema-resumo da xeografía da poboación

Esquema resumo da xeografía da poboación

## Esquema-resumo da xeografía urbana

Esquema resumo da xeografía da poboación urbana

## Esquema-resumo das desigualdades e a cooperación

Esquema-resumo das desigualdades e a cooperación

## Audio

audio/mpeg

## Apoio visual

# Rúbrica de coavaliación

Rúbrica de coavaliación do REA: "Un mundo cheo pero desigualmente repartido"
| Excelente | Moi ben | Ben | Necesita mellora | Deficiente
--- | --- | --- | --- | --- | ---
Claridade e organización da presentación | A presentación foi moi clara, ben estruturada e fácil de seguir (1) | A presentación foi clara e ben organizada, con pequenos erros. (0.75) | A presentación foi comprensible pero algo desorganizada. (0,75) | A presentación foi confusa ou difícil de seguir en varios momentos. (0,50) | A presentación foi moi confusa e careceu de estrutura. (0,20)
Dominio do contido | Mostraron un dominio completo do tema e responderon preguntas con seguridade. (1) | Mostraron un bo dominio do tema, con algunhas pequenas dúbidas (0,75) | Mostraron un coñecemento básico pero insuficiente do tema (0,75) | Mostraron dificultades para explicar o tema ou responder preguntas. (0,50) | Non demostraron coñecemento suficiente do tema. (0,20)
Creatividade e orixinalidade | O traballo foi moi creativo, orixinal e chamou a atención. (1) | O traballo foi creativo e tivo elementos orixinais. (0,75) | O traballo foi adecuado pero pouco creativo (0,50) | O traballo foi pouco orixinal ou falto de ideas novas. (0,50) | O traballo foi totalmente rutineiro ou copiado. (0,20)
Participación visible dos membros do grup | Todos os membros participaron de forma equilibrada e activa (1) | A maioría dos membros participaron activamente. (0,75) | Algúns membros participaron, pero non de forma equilibrada. (0,50) | Poucos membros participaron, mentres outros case non interviñeron. (0,25) | Apenas participou un ou ningún membro de forma activa. (0,20)
Calidade global do traballo | O traballo foi excelente e destacou polo esforzo e a calidade. (1) | O traballo foi bo e reflicte esforzo e dedicación. (1) | O traballo foi aceptable pero con falta de detalles ou esforzo. (0,5) | O traballo foi incompleto ou pouco traballado (0,25) | O traballo foi de baixa calidade ou non cumpriu os obxectivos. (0,20)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Ficheiros anexos: autoavaliación

Avalíate ti mesmo. Reflexiona e valora o teu traballo e as túas achegas ao grupo...

Descarga o documento e cúbreo.

- Autoavaliación (Nova xanela)

# Valoremos o traballo realizado polos demais

Volve ao teu diario de aprendizaxe para completar a última fase 5.

Valora o traballo realizado polos teus compañeiros e compañeiras.

Segue traballando así! Estás a facelo xenial!

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)