# Diario de Aprendizaxe

# Que é o diario de aprendizaxe?

O diario de aprendizaxe é o espazo no que irás recollendo as experiencias vividas, tanto dentro como fóra da aula, relacionadas co proceso de aprendizaxe ao longo do reto. Co seu uso desenvolverás a túa autonomía e a capacidade para reflexionar e aprender a aprender.

Deberás cubrilo segundo as indicacións do teu profesor ou da túa profesora. No diario de aprendizaxe irás valorando o teu progreso no reto, polo que é individual. Con todo, contén algunhas actividades para facer individualmente e outras en colaboración co teu grupo.

Servirache de axuda para autoavaliarte, compartir información cos teus compañeiros e compañeiras de grupo e conseguir o reto proposto.

## Lectura facilitada

No diario de aprendizaxe anotarás as experiencias

relacionadas co proceso de aprendizaxe.

Co seu uso desenvolverás a túa autonomía,

desenvolverás a capacidade para reflexionar

e tamén aprender a aprender.

Para cubrir o diario de aprendizaxe

Segue as indicacións do teu profesor ou da túa profesora.

O diario de aprendizaxe ten actividades en grupo

e actividades individuais,

e valerache para autoavaliarte,

servirache para compartir información

e tamén para conseguir o reto.

# Ficheiros adxuntos

- Diario de aprendizaxe. Formato editable en ODT (descarga o documento) (Nova xanela)
- Diario de aprendizaxe. Formato imprimible en PDF (descarga o documento) (Nova xanela)

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)